पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. सड़क चौड़ी करने के लिए जमीन दो और एक एक्सट्रा फ्लोर बनाओ। गांवों में बिल्डिंग बायलॉज लागू करने के लिए अब प्रशासन यही लालच दे रहा है। प्रशासन ने इसे स्पेशल इन्सेंटिव का नाम दिया है। इसके तहत गांवों में ग्राउंड फ्लोर के अतिरिक्त तीन अन्य फ्लोर बनाने की इजाजत होगी। शहर में ग्राउंड फ्लोर के अतिरिक्त सिर्फ दो फ्लोर बनाने की ही इजाजत है।
फाइनेंस सेक्रेटरी वीके सिंह के अनुसार गांवों में बिल्डिंग बायलॉज को लागू करने की दिशा में यह कदम उठाया गया है। प्रशासन के अफसरों का मानना है कि गांवों में बिल्डिंग बायलॉज लागू करने में दिक्कत आएगी। स्पेशल इन्सेंटिव गांवों में लोगों को प्रोत्साहित करने के लिए दिया जा रहा है, ताकि वह बायलॉज के अनुसार अपने मकान बनाएं। प्रशासन और निगम एक्सट्रा फ्लोर बनाने की इजाजत उन्हीं को देंगे जो अपनी गली को चौड़ा करने के लिए 1.37 मीटर की जगह दोनों तरफ छोड़ेंगे।
इसके तहत मकान बनाने वालों को अधिकतम 45 फुट हाइट तक मकान बनाने की इजाजत होगी। यह स्पेशल इन्सेंटिव उस एरिया के लोगों को मिलेगा जहां गलियों की चौड़ाई सिर्फ 9 फुट तक की है। अन्य लोगों के लिए रेजिडेंशियल बिल्डिंग की हाइट 34 मीटर ही रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn